《题吴氏四贤堂》
宋代·罗鉴

敬斋一则话，传自南轩翁。
于湖金玉之，诸老归下风。
不使掌帝制，嗟哉吾道穷。
遗像今伟然，吾敬司封公。

作者简介：罗鉴，字正仲，崇仁（今属江西）人。点从弟。宁宗嘉定元年（一二○八）曾应邀纂邑志，累年而成。有《磬沼集》，已佚。事见《直斋书录解题》卷二○。清光绪《抚州府志》卷五九有传。今录诗四首。